kardosdrur/scandi-wiki huggingface dataset:
Bremerholm (Aarhus)

Bremerholm er en del af Skjoldhøjkilen på Holmstrup Mark, og er i dag et spændende og naturplejet område med stier, søer, drænkanaler, skov samt bænke og broer, så det er let at færdes i området, som på en varm sommerdag næsten kan virke sydlandsk. Gennem området løber Voldbæk, som løber ned til Aarhus Å lige vest for Brabrand Sø. På grund af terrænforskel, manglende bebyggelse og små skovområder kan det virke øde, selvom det ligger tæt ved den befærdede Jernaldervej. Området besøges både af de mest lokale: af beboere i villakvarteret Skjoldhøjparken, på Skjoldhøjkollegiet, på ungdomshjemmet Holmstrupgård, skolebørn på Skjoldhøj Skole og af andre naturinteresserede, primært fra Holmstrup Mark.

Villakvarteret Skjoldhøjparken var oprindelig projekteret til at være lidt større mod syd end det fremstår i dag. Denne sydlige del (syd for Jernaldervej) er nu naturområde, og betragtes som en del af Bremerholm.

På Bremerholm ses bl.a. følgende planter: vand-pileurt, Almindelig Tagrør, dunhammer, gederams, rød hestehov, Ager-Tidsel, lugtløs kamille, skive-kamille, almindelig mjødurt, eng-rottehale, hundegræs, Korn-Valmue, Hamp-Hanekro, humlesneglebælg, birk, rød-el, eg, fyr og pil.

Naturområder i Aarhus
Buggles

The Buggles var en britisk new waveduo bestående af Trevor Horn (vokal, basguitar, guitar) og Geoff Downes (keyboards).

De er bedst kendt for deres debutsingle "Video Killed the Radio Star" fra 1979, der blev nr. 1 på hitlister i 16 forskellige lande. Musikvideoen til sangen var den første, der blev vist på MTV i USA den 1. august 1981 klokken 12:01. Det var førstesinglen fra deres album The Age of Plastic, hvis titelsang blev gruppens anden hitsingle, nåede nr. 16 i Storbritannien.

Bandet gik i opløsning efter udgivelsen af deres andet album Adventures in Modern Recording, hvorefter Downes dannede Asia med tidligere kollega fra Yes, Steve Howe. Downes og Horn har dog optrådt med Buggles' sange sammen siden 1998.

Historie 
Duoen blev startet i England i 1979 af de to, som var erfarne studiemusikere og producenter. Senere samme år udgav de den legendariske single Video Killed The Radio Star, en halvelektronisk, New Wave-inspireret popsang.

Opløsningen 
Duoen fulgte op med flere singler, og udgav albummet The Plastic Age i 1980. Kort efter kom de begge med i progrockbandet Yes og deltog på en LP, Drama (1980), før Yes gik i opløsning. Yes blev senere genforenet, men med originalmedlemmerne Jon Anderson og Tony Kaye i stedet for Buggles-medlemmerne.

Efter Buggles 
Geoff Downes blev optaget i supergruppen Asia. Trevor Horn fik en succesfuld karriere som producer og var en af hovedmændene bag popfænomener som Frankie Goes To Hollywood, Boyzone og T.a.T.u. Hans særlige lyd har siden gjort ham efterspurgt som producer. Blandt andet har han produceret musik for Yes, Mike Oldfield, Paul McCartney, Belle & Sebastian og Pet Shop Boys.

Genforeningen 
Buggles gjorde comeback som kvartet (Horn, Downes, Simon Darlow, guitar og keyboards og John Sinclair, guitar, vokal og trommer) i 1981 med albummet Adventures in Modern Recording.

Medlemmer 
 Trevor Horn – forsanger, bas, guitar, lydeffekter (1977–1982, 1998, 2004, 2010, 2011, 2023–nu)
 Geoff Downes – klaver, keyboard, synthesisers, trommer, percussion, baggrundsvokal (1977–1981, 1998, 2004, 2010, 2011)
 Bruce Woolley (1977-9)
 Earl Harvin - trommer (2023 turné)
 Mat Dauzat - guitar (2023 turné)
 Jamie Muhoberac - tangenter (2023 turné)
 La Tanya Hall - baggrundsvokal (2023 turné)
 Everett Bradley - baggrundsvokal , percussion (2023 turné)

Diskografi 
 1980 The Age of Plastic.
 1981 Adventures in Modern Recording.

Referencer

Eksterne henvisninger 
 MTVs side om Buggles
 

Musikgrupper fra Storbritannien
Etableret i 1977
Valby Bakke og Frederiksberg Bakke

Valby Bakke og Frederiksberg Bakke er to navne for den samme bakke på Frederiksberg og i Valby.

Hele bakken hed oprindelig Solbjerg, som nævnes i Sokkelund Herreds tingbog, og på Dahlbergs belejringskort. og fik først navnet Friederichsberg, længe efter Frederiksberg Slot blev bygget. Bakken kaldtes endnu Valby Bakke, da Huset Friedericskberg blev bygget, og landsbyen kaldtes Ny Amager.

Langs Allégade lå den nyanlagte by "Ny Amager", som tog navn efter slottet og blev til Frederiksberg.

Den gamle betegnelse var Valby Bjerg, som kendes fra Sokkelund Herreds tingbøger.

På Frederiksberg kaldes bakken Frederiksberg Bakke. 
Derfra stammer også udtrykket "at bo på Frederiksberg", idet man bor på et bjerg og ikke i det.

Københavnere bruger oftest betegnelsen Valby Bakke.

Udsigten fra Valby Bakke
Fra Valby Bakke kunne man se København. Det ville sige, at alt vest for Valby Bakke var uden for københavnerens synsvinkel.
Deraf den faste vending (som også kendes fra sangen "Valby Bakke" fra 2004 af Peter Sommer på debutalbummet På den anden side):

H.C. Andersen beskriver den nye vej ind til København:

Den sydlige del af Valby Bakke blev gennemgravet omkring 1845 ved Vigerslev Allé, så den nye jernbane København-Roskilde kunne føres igennem.

Området omkring bakken i dag 
På toppen af bakken ligger Frederiksberg Slot og et hjørne af Københavns Zoo med Zootårnet, som begge ligger i Frederiksberg Kommune. Bakkens højeste punkt er 31 meter over havet i nærheden af, hvor Zootårnet er bygget. Zootårnet er ca. 40 meter højt.

Områder og bygninger, som ligger på eller for foden af Solbjerget:
 Vestre Kirkegård – ligger på den sydlige del af Valby Bakke.
 Jesuskirken – ligger på Valby Bakke, syd for Søndermarken.
 Carlsberg – Carlsberg (Carl efter Carl Jacobsen, og -berg efter netop Valby Bakke) dækker et stort område, bl.a. en østlig del af bakken.
 Søndermarken – ligger på den sydlige del af bakken.
 Cisternerne – ligger i den nordlige ende af Søndermarken.

Solbjerg Station, nu Fasanvej Station, på Frederiksberg ligger et godt stykke fra bakken. Det samme gælder Solbjerg Kirke i Solbjerg Sogn. Heraf ses at stednavnet Solbjerg i dag undertiden bruges om et kvarter i Frederiksberg Kommune uden association til selve bakken.

Valby Bakke i kunsten

Referencer

Se også 
 Bellahøj – andet kendt eksempel på højdepunkt i København.

Eksterne henvisninger 
 Valby Bakke i Trap Danmark på lex.dk. Af Johannes Krüger, Allan Gudio Nielsen og Hanne Fabricius
 Frederiksberg Have og Frederiksberg Allé på Highways.dk
 Valby Bakke på Danskebjerge.dk
 Valby Bakke – Kort og stigningsprocent

Bakke og Frederiksberg Bakke
Frederiksberg
Bakker i Danmark
Lille

Lille (nederlandsk: Rijsel) er en by i det nordlige Frankrig. Den er hovedstad i departementet Nord og regionen Hauts-de-France. Den ligger nær grænsen til Belgien og danner sammen med de franske byer Roubaix og Tourcoing samt belgiske byer – bl.a. Kortrijk – ét storbyområde med ca 1,7 mill. indbyggere (heraf 184.943 (1999) i selve Lille).

Lille var tidligere hovedby i grevskabet Flandern. Byen ligger på den daværende sproggrænse, og det franske og nederlandske navn er lige gamle. Byen havnede på den franske side af grænsen i 1700-tallet.

Lille har et stort universitet overført fra Douai i 1808 og et af de vigtigste kunstmuseer i Europa med flamske, nederlandske, franske og spanske mesterværker.

Lille har gode jernbane- og vejforbindelser til både Paris og udlandet, bl.a. højhastigheds togforbindelse til Paris på godt 1 time og til London på ca. 1 time og 40 min.

Byen har flere gange lagt asfalt til en etape i cykelløbet Tour de France.

Uddannelse 

 Université Lille Nord de France er det største og ældste (oprettet 1562) universitet i Lille.
 E-Artsup er et fransk ekspert-institut.
 École Centrale de Lille er et fransk ingeniør-institut.
 EPITECH er et fransk ekspert-institut.
 EDHEC Business School.
 ESME Sudria er et fransk ingeniør-institut.
 IESEG School of Management.
 SKEMA Business School.

Kildehenvisning

Eksterne henvisninger 

 École Centrale de Lille

 
Byer i Frankrig med over 100.000 indbyggere
Tour de France-byer
Frankrigs præfekturer
Bremerholm

Bremerholm er navnet på flere danske lokaliteter
 Bremerholm (København) – det nuværende Gammelholm.
 Bremerholm (københavnsk gade) – Gade i Middelalderbyen i København
 Bremerholm (Assens Kommune) – bebyggelse i Skydebjerg Sogn, Assens Kommune
 Bremerholm (Århus) – et mindre naturområde ved Holmstrupgård vest for Århus
Elevatorkraft

Elevatorkraften er en tilsyneladende kraft (fiktiv kraft) der synes at påvirke legemer når man betragter dem i et koordinatsystem der accelereres jævnt (dvs. med konstant acceleration) i forhold til et inertialsystem.

Hvis et legeme bevæger sig i en jævn acceleration i forhold til et inertialsystem, må accelerationen skyldes en kraft der får legemet til at ændre sin hastighed.

Newtons anden lov er kun gyldig i inertialsystemer, og kan derfor ikke benyttes i det koordinatsystem i jævn accelereration (hvor legemet står stille). Ved at tilføje en fiktiv kraft, elevatorkraften, kan Newtons anden lov bringes til anvendelse også i det jævnt accelereret koordinatsystem. Elevatorkraften har modsat retning og samme størrelse som den kraft der får legemet til at accelerere; på vektorform er den:

hvor m er legemets masse, og  er den konstante acceleration, koordinatsystemet har i forhold til et inertialsystem.

Tilføjelse af elevatorkraften er nok til at gøre Newtons anden lov gyldig i systemer der accelererer med konstant acceleration. Accelereres systemet på andre måder tilføjes yderligere fiktive kræfter: Centrifugalkraften, Corioliskraften og Vinkelaccelerationskraften.

Se også 
 Fiktiv kraft

Referencer 
 Gunnar Christiansen, Erik Both og Preben Østergåaard Sørensen: Mekanik. 

Klassisk mekanik

de:Massenträgheitskraft
Skjoldhøjkilen

Skjoldhøjkilen er et rekreativt naturområde i Brabrand i det vestlige Aarhus. Det strækker sig mod vest fra Hasle Bakker, som en 3,5 km lang grøn kile af meget varierende natur. Skjoldhøjkilen administreres i det daglige af den samme selvejende institution som Hasle Bakker.

Lokaliteter 
Skjoldhøjkilen blev etableret i 2005, under en gennemgribende renovering af naturen, landskabet og vandløbene i området. Kilen betod tidligere af mange små områder med hver deres navn og historie, hvoraf Holmstrup Mark nok er det største og mest kendte. 

Holmstrup Mark er det flade eng og sø-område, der støder umiddelbart op til Hasle Bakker. Naturen er her præget af søer, damme, regnvandsbassiner, vandløb og drænkanaler sammen med høje, bakker og små skovområder. Naturområdet ligger som et grønt bælte i midten mellem Jernaldervej og Edwin Rahrsvej.
Aarhus Kommune varetager naturplejen, der bl.a. indbefatter vedligehold af bænke, broer og stier samt slåning af græs/eng og udtynding af træer i skov og ved søer. 

Da mange af naturlokaliteterne er forholdsvis nye, er der ikke mange officielle stednavne og nedenstående er delvis baseret på lokalkendte navne og navne anvendt af kommunens naturpleje. I Skjoldhøjkilen findes bl.a. følgende naturlokaliteter (listet alfabetisk):

Søer og søområder
Bremerholm, Grimhøj Sø, Holmstrup Bassin, Holmstrup Frødam, Holmstrup Skovdam, Holmstrup Markdam, Holmstrup Tørvegrav, Holmstrup-søerne, Skjoldhøj Kirkedam, Skjoldhøjkilen, Spiralsøen.

Sø-, eng- og mark-områder
Holstrup Sø-eng, Holmstrup Skov-eng, Grimhøj Eng, Grimhøj Skov, Grimhøjgård Engmark, Grimhøjgård Mark

Bakker og høje
Grimhøj, Hasle Bakker, Spiralen, Bjergkammen, Plateauet, Spojberg

Skovområder
 Grimhøj Skov
 Holmstrup Skov
 Holmstrupgård Skov

Aktiviteter 
Der er mange aktiviteter i Skjoldhøjkilen året rundt. Blandt andet mountainbike på afmærkede ruter, geocaching, brug af læskurene, ligesom der er shelters i området.

Hver sommer afholdes Danmarks Grimmeste Festival ved Grimhøj Gård.

Der ligger en indhegnet motocross bane syd for Grimhøj. Den administreres af Grimhøj Motocross Klub.

Galleri

Se også
 Holmstrup Mark

Kilder 
 Skjoldhøjkilen - et rekreativt område (pdf)  Aarhus Kommune (2005)
 Hasle Bakker - Læring i naturen  ULF i Aarhus, Aarhus Kommune

Eksterne Links 

 Hasle Bakker
 Friluftsliv Aarhus

Naturområder i Aarhus
Günther Lütjens

Günther Lütjens (25. maj 1889 – 27. maj 1941) var en tysk admiral. Omkom om bord på slagskibet Bismarck 1941.

Personer fra Wiesbaden
Militærfolk fra Tyskland
Omkomne ved skibsforlis
Jaco Pastorius

John Francis Anthony "Jaco" Pastorius III (1. december 1951 – 21. september 1987) var el-bassist og komponist.

Opvækst 
Opvoksede i en musikerfamilie i Florida, Pastorius startede med at spille trommer, men blev som teenager tvunget til at stoppe på grund af en skade i armen, og det blev i følge ham selv årsagen til, at han begyndte at spille bas.

Karriere 
Han begyndte at spille i forskellige bandsammenhænge, hvor repertoiret primært var pop og R'n'B. Udgav første soloplade i 1976 med virtuost båndløst basspil, året efter blev Pastorius headhunted af Joe Zawinul til at afløse Alphonso Johnson i gruppen Weather Report.
Op gennem 70'erne arbejdede han sideløbende med Weather Report som sideman sammen med en lang række musikere, heriblandt et fornemt samarbejde med Joni Mitchell. Pastorius forlod Weather Report i 1982 for at hellige sig sit bigband Word of Mouth.
Med berømmelsen fulgte dog også en heftig livsstil med et stort forbrug af alkohol og stoffer, hvilket midt i 80'erne fremprovokerede en række psykiske lidelser hos Pastorius. De sidste år i hans liv blev derfor et sørgeligt spild af talent med en række pinlige live-episoder. Han blev slået ned af en dørvogter i et forsøg på at komme ind i Midnight Bottle Club i Fort Lauderdale, hvilket sendte ham i en koma, som han aldrig vågnede op fra.

Bill Milkowski, en amerikansk journalist og forfatter, har skrevet bogen Jaco, the extraordinary and tragic life of Jaco Pastorius. der indgående beskriver Pastorius' opvækst og liv. Og dokumentarfilmen Jaco instrueret af Paul Marchand og Stephen Kijak, blev udgivet i 2014.

Litteratur

Eksterne henvisninger 

 
 

Bassister fra USA
Jazzmusikere fra USA
Trommeslagere fra USA
Komponister fra USA
Personer der er blevet myrdet
Hampton Court Palace

Hampton Court Palace var et kongeligt palads sydvest for London i bydelen Richmond upon Thames. Paladset ligger 18,9 km sydvest for Charing Cross ved Themsen. Paladset er nu åbent for publikum og er en stor turistattraktion. I paladsets have Hampton Court Park er der hvert år Hampton Court Palace Blomsterudstilling.

Historie 
Malteserordenen har dyrket landbrug på stedet siden 1236. I 1505 lejede sir Giles Daubeney grunden, og brugte den til at underholde Henry VII.

Thomas Wolsey ærkebiskop af York lejede grunden i 1514 og genopbyggede hovedbygningen fra det 14. århundrede (1515–1521), for at danne kernen i det nuværende palads. De få tilbageværende Tudor sektioner af Hampton Court, som blev fornyet og genopbygget af Henry VIII, antyder at Wolsey havde tænkt det som et idealt Renæssance palads i samme stil som de italienske arkitekter il Filarete og Leonardo da Vinci. 

I 1604 mødtes kong James 1. af England med repræsentanter for de engelske puritanere ved et møde kendt som Hampton Court Konferencen. Der blev ikke opnået enighed med puritanerne, men mødet førte til, at James godkendte, hvad der nu er kendt som Kong James versionen af Bibelen.

Fra George IIIs tid i 1760 begyndte monarkerne at foretrække andre London-hjem, og Hampton Court var ikke kongelig residens. 

Restaureringen af den store hall begyndte i 1796. I 1838 færdiggjorde Dronning Victoria restaureringen, og åbnede slottet for offentligheden. En stor brand i 1986 medførte et nyt restaureringsprogram, som blev færdigt i 1995.

Labyrinten 
 
Hampton Court huser også den verdensberømte Hampton Court Palace labyrint. Den blev plantet mellem 1689 og 1695 af George London og Henry Wise for Vilhelm 3. af England. Den dækker ca. 1300 m² og har 800 m stier. Det er muligt at det nuværende design erstattede en tidligere labyrint plantet for Thomas Wolsey. Labyrinten bestod oprindeligt af avnbøg, men er blevet repareret med f mange typer hækplanter.

Eksterne henvisninger 

 Hampton Court at Historic Royal Palaces
 Jonathan Foyle: "Hampton Court: the lost Palace" 2002
 The Hampton Court Flower Show
 The Royal Tennis Court at Hampton Court Palace 
 Aerial photo and map
 Hampton Court, Herefordshire
 Hampton Court Photos and details
 Hampton Court, King's Guard Chamber – Virtual tour
 Hampton Court Ghost

Parker i London
Slotte i England
Bygninger, konstruktioner og anlæg i London
Londons historie
Seværdigheder i London
Idrætsanlæg anvendt under sommer-OL 2012
Residensslotte i Storbritannien
Vinkelaccelerationskraft

Vinkelaccelerationskraften er en tilsyneladende kraft (fiktiv kraft) der synes at påvirke legemer der betragtes i forhold til et koordinatsystem med accelereret rotation (dvs. med en vinkelhastighed der ændrer sig i tid) i forhold til et inertialsystem.

Hvis et legeme er i hvile i et koordinatsystem hvor vinkelhastigheden ændres, må legemet ud over centripetalkraften påvirkes af en yderligere kraft der sikrer denne ændrede vinkelhastighed. Vinkelaccelerationskraften udtrykker "oplevelsen" af denne kraft i koordinatsystemet med accelereret rotation.

Newtons anden lov er kun gyldig i inertialsystemer, og kan derfor ikke benyttes i det koordinatsystem der roterer sammen med den accelererede cirkelbevægelse (hvor legemet er i hvile). Ved at tilføje en fiktiv kraft, vinkelaccelerationskraften, kan Newtons anden lov bringes til anvendelse også når legemer bevæges et roterende koordinatsystem hvor vinkelhastigheden ændres (centrifugalkraften skal også tilføjes). Vinkelaccelerationskraften er vinkelret på bevægelsesretningen og ligger i rotationsplanet; på vektorform er den:

hvor m er legemets masse,  er rotationens
vinkelhastighed (som vektor) til tiden t, og  er en vektor i det roterende koodinatsystem fra rotationsaksen til det legeme der betragtes. Hvis det er underforstået at  og  begge ligger i et plan, og er vinkelret på hinanden, samt at  er normal på rotationsplanet, reducerer dette til

Man kan få en intuitiv fornemmelse af vinkelaccelerationskraften hvis man forestiller sig at stå stille i en karrussel der bremser hårdt op. Under opbremsningen vil man få en følelse af at blive trykket eller slynget "fremad" i karrussellen, dvs. i omdrejningsretningen. Denne kraftpåvirkning er netop vinkelaccelerationskraften, der som sagt ikke er virkelig, men en følge af den opfattelse af at man "hører til" på underlaget, dvs. karrussellen.

Tilføjelse af vinkelaccelerationskraften er ikke nok til at gøre Newtons anden lov gyldig for legemer, som står stille i systemer, der roterer med ændret vinkelhastighed, også centrifugalkraften må inkluderes. Accelereres systemet på andre måder tilføjes yderligere fiktive kræfter: Elevatorkraften og Corioliskraften.

Se også 
 Fiktiv kraft

Referencer 
 Gunnar Christiansen, Erik Both og Preben Østergåaard Sørensen: Mekanik. 

Fysik
Klassisk mekanik
Rotation
Koldkærgård

Koldkærgård ligger i Kasted Sogn, Hasle Herred, Århus Kommune. Koldkærgård blev i middelalderen, af biskop Peder Vognsen, skænket til domkapitlet i Århus; senere kom gården til Christian Bielke, der også var ejer af Kærbygård. Hovedbygningen er opført i 1856.

Koldkærgård Gods er på 113,2 hektar

Ejere af Koldkærgård 
 (1203) Peder Vognsen
 (1203-1536) Århus Domkapitlet 
 (1536-1679) Kronen
 (1679-1686) Christian Bielke
 (1686-1711) Otto Bielke
 (1711-1712) Beate Rosenkrantz gift Bielke
 (1712-1724) Jørgen Bielke
 (1724-1733) Ida Dorothea Rosenkrantz gift Bielke
 (1733-1746) Beate Dorothea Jørgensdatter Bielke gift (1) Stürup (2) Reenberg
 (1746-1750) Verner Rosenkrantz
 (1750-1751) Bertel Fædder
 (1751-1759) Ole Olesen
 (1759-1768) Edel Nielsdatter Secher gift Olesen
 (1768-1769) Ancher Jørgen Secher
 (1769-1800) Niels Secher
 (1800-1836) Knud Nielsen
 (1836-1850) Søren Sørensen / A. Basse
 (1850-1856) Chr. W. Hansen
 (1856-1857) J.L. Faurschou
 (1857-1858) C.G. Ramsing
 (1858-1883) H.R. Petersen
 (1883-1891) J.F.A. Leth
 (1891-1914) Axel Bech
 (1914-1930) F.G. Martins
 (1930) Jydsk Land-Hypotekforening
 (1930-1934) J. Lind Sørensen
 (1934-1935) Enke Fru Sørensen
 (1935-1937) J. Jensen / M. Sørensen
 (1937-1965) K. Dahl-Jensen
 (1965-) De Danske Landboforeninger / Dansk Familielandbrug

Herregårde i Aarhus Kommune
Herregårde i Århus Amt
Garage (flertydig)

Garage kan henvise til flere artikler:

 Garage – lukket bygning til opbevaring af motorkøretøjer.
 Garage (musik) – en form for elektronisk dansemusik.
 Garagerock – en form for rock and roll. 1963 til 1967 i Canada og USA.
 Garage (album) – musikalbum fra musikgruppen Cross Canadian Ragweed.
Mary Dyer

Mary Barrett Dyer (født 1611?, død 1. juni 1660 i Boston, Massachusetts, USA) var en engelsk kvæker, som blev hængt i Boston, Massachusetts, for gentagne gange at have brudt forbuddet mod kvækere i kolonien.

Eksterne henvisninger 

 WomensNews biography of Mary Dyer
 Mary Dyer: A Quaker Martyr 
 Trials without Justice: Mary Dyer
 Claus Bernet: Mary Dyer, in: BBKL, 20, 2002, 414-420, online: http://www.bautz.de/bbkl/d/dyer_m.shtml

Tjek fødselsår
Personer fra USA
Kvækere
Kvindernes æresgalleri i USA
Babyface

Babyface eller Baby face har flere betydninger:
 Baby Face Nelson – En bankrøver fra 1930'erne. 
 Babyface (musiker) – Kenneth Edmonds, amerikansk R&B- og popmusik-producer, musiker, sanger og sangskriver.
 Baby Face (sang fra 1926) – amerikansk sang skrevet i 1926
 Babyface (U2-sang) - en sang af den irske rockgruppe U2
 Babyface (wrestling) – i professionel wrestlingslang en wrestler som fremstiller "den gode".
 Babyface er det tidligere navn på rockbandet Axe.
 Baby Face (film) – en film fra 1933.
 Baby Face (cocktail) – en cocktail uden alkohol.
Heel

En heel er et udtryk inden for wrestling, der bruges om "den onde" eller skurken, som publikum ikke holder med. En heel står typisk i stærk kontrast til et babyface, eller bare face, (fanfavoritten eller "den gode"). Der eksisterer dog en gruppe, der kaldes tweenere, der bruger nogle af de samme kneb som heel-wrestlere. 

Heel-wrestlere opfører sig ofte amoralsk og bryder reglerne, når de kan slippe af sted med det. Andre har særlige træk ved deres personlighed (gimmick), som gør, at fans ikke bryder sig om dem. Hvis en heel-wrestler skulle blive mere populær blandt fans, kan en promotor vælge, at wrestleren skal blive til face-wrestler. I andre tilfælde kan heel-wrestleren også gøre noget værre, der gør ham endnu mere upopulær blandt fans. 

Roddy Piper, Hollywood Hogan og Ric Flair er blandt nogle af de mest succesrige heel-wrestlere. Ric Flair var også leder af én af de mest succesrige heel-grupper nogensinde, nemlig The Four Horsemen, som han dannede i slutningen af 1980'erne. Også Hollywood Hogan var leder af én af de mest magtfulde heel-grupper inden for wrestling nogensinde, nemlig New World Order (nWo) i 1990'erne. 

Wrestling

es:Anexo:Términos de lucha libre profesional#H
pl:Wrestling#Podział na postacie i style walki